2018. gada 11. septembrī Noteikumi Nr. 577

Rīgā (prot. Nr. 42 24. §)

**Grozījumi Ministru kabineta 2017. gada 24. oktobra noteikumos Nr. 635 "Darbības programmas "Izaugsme un nodarbinātība" prioritārā virziena "Vides aizsardzības un resursu izmantošanas efektivitāte" 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" trešās projektu iesniegumu atlases kārtas "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās" īstenošanas noteikumi"**

Izdoti saskaņā ar

Eiropas Savienības struktūrfondu un

 Kohēzijas fonda 2014.–2020. gada

 plānošanas perioda vadības likuma

 20. panta 6. un 13. punktu

Izdarīt Ministru kabineta 2017. gada 24. oktobra noteikumos Nr. 635 "Darbības programmas "Izaugsme un nodarbinātība" prioritārā virziena "Vides aizsardzības un resursu izmantošanas efektivitāte" 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" trešās projektu iesniegumu atlases kārtas "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās" īstenošanas noteikumi" (Latvijas Vēstnesis, 2017, 213. nr.) šādus grozījumus:

1. Papildināt 4. punktu aiz vārda "Jelgavas" ar vārdu "Jēkabpils".
2. Izteikt 9.1. un 9.2. apakšpunktu šādā redakcijā:

"9.1. trešās atlases kārtas iznākuma rādītāji – līdz 2023. gada 31. decembrim:

9.1.1. atbalstīto kultūras un dabas mantojuma objektu un tūrisma objektu apmeklējumu skaita paredzamais pieaugums, salīdzinot ar 2015. gadu, – ne mazāk kā 136 000 apmeklējumi;

9.1.2. atbalstīto kultūras un dabas mantojuma objektu skaits – ne mazāk kā 11 objekti;

9.1.3. jaunradīto pakalpojumu skaits atbalstītajos kultūras un dabas mantojuma objektos – ne mazāk kā 20 jaunradīti pakalpojumi;

9.2. rezultāta rādītājs – līdz 2023. gada 31. decembrim personu pavadītās naktis tūristu mītnēs Latvijas teritorijā gada laikā – ne mazāk kā 4 155 540;".

1. Izteikt 10. punktu šādā redakcijā:

"10. Specifiskā atbalsta trešās atlases kārtas ietvaros pieejamais kopējais attiecināmais finansējums granta veidā ir ne mazāk kā 57 706 382 *euro,* tai skaitā Eiropas Reģionālās attīstības fonda finansējums – ne vairāk kā 49 050 425 *euro* (no tā virssaistību finansējums – ne vairāk kā 25 858 232 *euro*) un nacionālais finansējums (valsts budžeta finansējums, tai skaitā valsts budžeta dotācija pašvaldībai, pašvaldību finansējums un privātais finansējums) – 8 655 957 *euro*."

1. Papildināt noteikumus ar 10.1 punktu šādā redakcijā:

"10.1 Specifiskā atbalsta ietvaros līdz 2018. gada 31. decembrim pieejamais kopējais attiecināmais finansējums ir ne mazāk kā 54 822 283 *euro,* tai skaitāEiropas Reģionālās attīstības fonda finansējums – ne vairāk kā 46 598 941 *euro* (no tā virssaistību finansējums – ne vairāk kā 25 858 232 *euro*) un nacionālais finansējums (valsts budžeta finansējums, tai skaitā valsts budžeta dotācija pašvaldībai, pašvaldību finansējums un privātais finansējums) – 8 223 342 *euro.* Šo noteikumu 10. punktā minētais maksimālais kopējais attiecināmais finansējums būs pieejams pēc 2019. gada 1. janvāra, ja pēc Eiropas Komisijas lēmuma par snieguma ietvara izpildi atbildīgā iestāde ierosinās to piešķirt finansējuma saņēmējam un veikt grozījumus projektā, ievērojot valsts atbalsta nosacījumus un attiecīgi palielinot šo noteikumu 9.1. apakšpunktā minēto sasniedzamo iznākuma rādītāju vērtības."

1. Papildināt 15. punktu aiz vārda "Jelgavas" ar vārdu "Jēkabpils".

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards